b'\n_START_ARTICLE_\nRudolf Jenko\n_START_SECTION_\n\xc5\xbdivljenjepis\n_START_PARAGRAPH_\nJenko je leta 1932 diplomiral na ljubljanski tehni\xc5\xa1ki fakulteti. Po diplomi je slu\xc5\xbeboval v Novem mestu in Ljubljani. Med vojno je bil pregnan v Italijo, po vojni pa je delal na Ministrstvu za gradnje LRS in v upravi za gradnjo avtoceste Beograd-Zagreb. Leta 1947 je bil imenovan za docenta na gradbenem oddelku tehni\xc5\xa1ke fakultete v Ljubljani za podro\xc4\x8dje zgornjega ustroja cest, za zemeljska dela in organizacijo gradbenih del. Redni profesor na Fakulteti za gradbeni\xc5\xa1tvo v Ljubljani je postal 1967. Strokovno se je izpopolnjeval v \xc5\xa0vici, ZRN in na \xc5\xa0vedskem.\n_START_SECTION_\nStrokovno delo\n_START_PARAGRAPH_\nJenko je kot stalni strokovni sodelavec republi\xc5\xa1kih in zveznih upravnih organov in cestnih slu\xc5\xbeb pripravljal nove tehni\xc4\x8dne predpise. Bil je projektant, nadzoroval je granjo in rekonstrukcije skoraj vseh cest zgrajenih po 2. svetovni vojni v Sloveniji in BiH. Napisal je 14 knjig in ve\xc4\x8d prispevkov za jugoslovanske strokovne \xc4\x8dasopise.'